**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2019 METŲ PRIEMONIŲ VYKDYMO ATASKAITOS**

2020 m. vasario 19 d. Nr. 34-267

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 3 dalimi ir Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės aplinkos apsaugos rėmimo specialiosios programos 2019 metų priemonių vykdymo ataskaitą (pridedama).

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrius Milkus, tel. (8 318) 66 137

PATVIRTINTA

Lazdijų rajono savivaldybės tarybos

2020 m. vasario d.

sprendimu Nr.

**LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2019 METŲ PRIEMONIŲ VYKDYMO ATASKAITA**

**1. Informacija apie Savivaldybių aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Lėšos Eur** |
| 1.1. | Mokesčiai už teršalų išmetimą į aplinką | 14 180 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 8 495 |
| 1.3. | Lėšos, gautos kaip želdinių atkuriamosios vertės kompensacija | 0 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4): | 22 675 |
| 1.6. | Mokesčiai, sumokėti už medžiojamųjų gyvūnų išteklių naudojimą | 16 085 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 7 833 |
| 1.8. | Iš viso (1.6 + 1.7): | 23 918 |
| 1.9. | Faktinės ataskaitinio laikotarpio Programos lėšos (1.5 + 1.8) | 46 593 |

| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| --- | --- | --- |
| 1.10. | 20 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 4 535 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 536 |
| 1.12. | Iš viso (1.10 + 1.11): | 5 071 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1.13. | 80 procentų Savivaldybių aplinkos apsaugos rėmimo specialiosios programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 18 140 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 3 571 |
| 1.15. | Iš viso (1.13 + 1.14): | 21 711 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos |  |
| 2.1.1 | Bebraviečių ardymo valstybei nuosavybės teise priklausančiuose magistraliniuose melioracijos grioviuose darbų finansavimui | 1. Priemonės vykdytojas – Lazdijų rajono savivaldybės administracijos Kaimo ir žemės ūkio plėtros bei Architektūros ir teritorijų planavimo skyriai. Organizavus viešuosius pirkimus, darbus atliko UAB ,,Leimesta“.2. Priemonės vykdymo pradžia – 2019-12-02,priemonės vykdymo pabaiga – 2019-12-15.3. Atlikti bebraviečių (89 vnt.) ardymo darbai Lazdijų rajono savivaldybės teritorijoje valstybei nuosavybės teise priklausančiuose magistraliniuose melioracijos grioviuose. | 14 000 |
|  | Iš viso:  | 14 000 |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų, Eur** |
| **Savivaldybės visuomenės sveikatos rėmimo specialioji programa** | 4 700 |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| --- | --- | --- | --- |
| 4.1. | **Aplinkos kokybės gerinimo ir apsaugos priemonės** | 7 600 |
| 4.1.1. | Metelių RP gamtos mokyklos-lankytojų centro veiklai, gamtinių takų atnaujinimui, visuomenei skirtų poilsiaviečių priežiūrai, invazinių augalų rūšių kontrolei ir naikinimui | 1. Priemonės vykdytojas – Lazdijų rajono savivaldybės administracija sudarė finansavimo sutartį su Metelių regioninio parko direkcija.2. Priemonės vykdymo pradžia – 2019-01-01,priemonės vykdymo pabaiga – 2019-12-20.3. Metelių RP visuomenės susitelkimo vietų tvarkymui, moksleivių ekologiniams švietimui, balinių vėžlių buveinių priežiūrai, rekreacinės infrastruktūros priežiūrai ir vandens tyrimams. | 2 600 |
| 4.1.2 | Veisiejų RP kultūros paveldo ir rekreacinių teritorijų priežiūrai, švietėjiškai veiklai ir biologinės įvairovės išsaugojimui | 1. Priemonės vykdytojas – Lazdijų rajono savivaldybės administracija sudarė finansavimo sutartį su Veisiejų regioninio parko direkcija.2. Priemonės vykdymo pradžia – 2019-01-01,priemonės vykdymo pabaiga – 2019-12-20.3. Veisiejų RP kultūros paveldo ir rekreacinių teritorijų priežiūrai, švietėjiškai veiklai ir biologinės įvairovės išsaugojimui. | 5 000 |
| 4.2. | **Atliekų tvarkymo infrastruktūros plėtros priemonės** | - |
| 4.2.1. | - | - | - |
| 4.3. | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** | - |
| 4.3.1. | - | - | - |
| 4.4. | **Aplinkos monitoringo, prevencinės, aplinkos atkūrimo priemonės** | 2 098 |
| 4.4.1. | Maudyklų vandens ir paplūdimių smėlio kokybės stebėsenos programos vykdymui | 1.Priemonės vykdytojas – Lazdijų rajono savivaldybės administracijos Architektūros ir teritorijų planavimo skyrius. Organizavus viešuosius pirkimus, tyrimus vykdė Nacionalinė visuomenės sveikatos priežiūros laboratorija.2. Priemonės vykdymo pradžia – 2019-05-30,priemonės vykdymo pabaiga – 2019-09-13.3.Atlikti 5 vandens telkinių (Dusios, Metelio, Ančios, Snaigyno ir Baltajo ežerų) maudyklų vandens mikrobiologiniai tyrimai ir Baltajo ežero paplūdimio smėlio kokybės parazitologiniai tyrimai maudymosi sezono metu pagal Lazdijų rajono savivaldybės nustatytą grafiką. | 1 485 |
| 4.4.2 | Geriamojo vandens laboratoriniams tyrimams | 1.Priemonės vykdytojas – Lazdijų rajono savivaldybės administracijos Architektūros ir teritorijų planavimo skyrius. Organizavus viešuosius pirkimus, tyrimus vykdė Nacionalinis maisto ir veterinarijos rizikos vertinimo institutas. 2. Priemonės vykdymo pradžia – 2019-06-13,priemonės vykdymo pabaiga – 2019-09-06.3. Atlikti Lazdijų ir Veisiejų šaltinėlių vandens cheminiai ir mikrobiologiniai tyrimai bei atlikti šių tyrimų rizikos vertinimai. | 119 |
| 4.4.3 | Sorbentų ir kitų priemonių, reikalingų avarijų padariniams likviduoti, įsigyjimui | 1. Priemonės vykdytojas – Lazdijų rajono savivaldybės administracijos Architektūros ir teritorijų planavimo skyrius. Organizavus viešuosius pirkimus, paslaugą vykdė MB „IKSA“.2. Priemonės vykdymo pradžia – 2019-12-12Priemonės vykdymo pabaiga – 2016-12-13.3. Pirkta naftos produktų šalinimo priemonė (kiekis – 66 l), reikalinga išsiliejusiems naftos produktams nukenksminti ir nuplauti. | 494 |
| 4.5. | **Visuomenės švietimo ir mokymo aplinkosaugos klausimais priemonės** | 1 098 |
| 4.5.1. | Visuomenės aplinkosaugos informavimo ir švietimo priemonių vykdymui | 1. Priemonės vykdytojas – Lazdijų rajono savivaldybės administracijos Architektūros ir teritorijų planavimo bei Komunikacijų ir dokumentų skyriai. Organizavus viešuosius pirkimus, pirkimai vykdyti iš AB „Lietuvos paštas“.2. Priemonės vykdymo pradžia – 2019-06-25,priemonės vykdymo pabaiga – 2019-12-19.3.Iš AB „Lietuvos paštas“ prenumeruoti spaudos leidiniai gamtosaugine tematika („Žaliasis pasaulis“, „Lututė“, „Žurnalas apie gamtą“ ir kt.) seniūnijoms ir švietimo įstaigoms. | 1 098 |
| 4.6. | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** | 8 800 |
| 4.6.1. | Savivaldybės želdynų ir želdinių apsaugai ir tvarkymui | 1. Priemonės vykdytojas – Lazdijų rajono savivaldybės administracijos Architektūros ir teritorijų planavimo skyrius. Organizavus viešuosius pirkimus, želdynų ir želdinių tvarkymo darbus (avarinių medžių išpjovimą Lazdijų rajono savivaldybės teritorijoje) vykdė UAB „Aplinkos darbai“, MB „Arbora LT“ ir Juozas Juškauskas (dirbantis pagal verslo liudijimą).2. Priemonės vykdymo pradžia – 2019-04-02,priemonės vykdymo pabaiga – 2019-10-11.3. Lazdijų rajono savivaldybės teritorijoje išpjauti avariniai medžiai, keliantys grėsmę žmonių, eismo dalyvių, pastatų ir kapinių paminklų | 7 500 |
| 4.6.2. | Medžių (krūmų) sodinukų įsigijimui ir veisimui rajono savivaldybės teritorijoje | 1.Priemonės vykdytojas – Lazdijų rajono savivaldybės administracijos Architektūros ir teritorijų planavimo skyrius. Organizavus viešuosius pirkimus, dekoratyvinių medelių ir krūmų pirkimas Lazdijų rajono savivaldybės seniūnijoms vykdytas iš VĮ Valstybinių miškų urėdijos (Dubravos regioninio padalinio), UAB „Želdynėlis“, ūkininko Arvydo Rutkausko ūkio, UAB „Elvinta“.2.Priemonės vykdymo pradžia – 2019-05-22,priemonės vykdymo pabaiga – 2019-12-11.3. Pirkti dekoratyviniai medeliai (krūmai) ir perduoti Lazdijų rajono savivaldybės administracijos seniūnijoms bendro naudojimo teritorijų apželdinimui. | 1 300 |
|  | Iš viso: | 19 596 |

**5.** **Ataskaitinio laikotarpio Programos lėšų likučiai (nepanaudotos lėšos)**

|  |  |  |
| --- | --- | --- |
| **Eil. Nr.** | **Programos priemonių grupės pavadinimas** | **Lėšų likutis, Eur** |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 9 918 |
| 5.2. | Savivaldybės visuomenės sveikatos rėmimo specialioji programa (1.12–3) | 371 |
| 5.3. | Kitų Programos aplinkosaugos priemonių grupė (1.15–4) | 2 115 |
| 5.4. | Iš viso:  | 12 404 |

**LAZDIJŲ RAJONO SAVIVALDYBĖS TARYBOS SPRENDIMO ,,DĖL LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2019 METŲ PRIEMONIŲ VYKDYMO ATASKAITOS” PROJEKTO**

# AIŠKINAMASIS RAŠTAS

2020-02-11

 Lazdijų rajono savivaldybės tarybos sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos savivaldybių aplinkos apsaugos rėmimo specialiosios programos 4 straipsnio 3 punktu ir Lietuvos Respublikos aplinkos ministro 2011 m. kovo 4 d. įsakymu Nr. D1-201 ,,Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“. Vadovaudamasi šiuo įsakymu patvirtinto Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo 4 punktu, Lazdijų rajono savivaldybės tarybos patvirtinta ataskaita už ataskaitinius metus bus pateikta Aplinkos apsaugos departamentui prie Aplinkos ministerijos.

Aplinkos apsaugos departamentas patikrina gautą patvirtintą ataskaitą ir pateikia LR Aplinkos ministerijai išvadas dėl programos priemonių vykdymo.

Laukiama teigiamo savivaldybės tarybos bei rajono visuomenės įvertinimo. Pastebėjus netikslingą programos lėšų panaudojimą, bus atsižvelgiama sudarant kitų metų programos sąmatą. Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Architektūros ir teritorijų planavimo skyriaus vyr. specialistas Andrius Milkus.

Architektūros ir teritorijų planavimo skyriaus vyr. specialistas Andrius Milkus